Národný park Gorce

Národný park Gorce (pol. "Gorczański Park Narodowy") je jeden z 23 národných parkov v Poľsku. Nachádza sa v blízkosti slovenských hraníc - na sever od Nového Targu. Založený bol v roku 1981. Najvyšší bod je vrch Turbacz ().
Flóra.
V Gorcoch je potvrdený výskyt viac než 900 druhov cievnatých rastlín, 25 druhov machov, 450 druhov lišajníkov a 116 druhov pečeňoviek z čoho sa cca. 85% nachádza na území parku a jeho ochranej zóny. Značný je tiež počet horskcýh druhov okrem iného: objímavka obyčajná ("Streptopus amplexifolius"), prilbica pestrá ("Aconitum variegatum"), iskerník platanolistý ("Ranunculus platanifolius"), mačucha cesnačkovitá ("Adenostyles alliariae") a kamzičník rakúsky ("Doronicum austriacum"). Vyskytuje sa tu viac ako 22 druhov charakteristických pre alpínsky vegetačný stupeň, napr. kuklica horská ("Oreogeum montanum"), lipnica alpínska ("Poa alpina") a timotejka švajčiarska ("Phleum alpinum"). Z chránených rastlín tu rastie 113 taxónov.
Pre pohorie Gorce sú charakteristické rozľahlé lesné komplexy, ktoré sa vyskytujú v dvoch vegetačných stupňoch: dolnom () a hornom stupni ( a vyššie). Lesy predstavujú až 95 % povrchu parku, niektoré zo stromov sú staršie ako 100 rokov. Lesný porast tvoria hlavne smrek, buk, jedľa, ako prímes tu rastie smrekovec, brest, jaseň, javor a jelša sivá. Rozlišuje sa tu niekoľko spoločenstiev lesa, ku ktorým sa radí karpatská bučina, kyslé horské bučiny, úrodné jedliny, smrekovo-jedľový les dolného aj horného stupňa, karpatské jelšiny a mokraďové jelšiny. V lesnom podraste týchto lesov sa vyskytujú pre tieto spoločenstvá charakteristické rastlinné druhy: pakost lesný ("Geranium sylvaticum"), cesnak medvedí ("Allium ursinum"), chochlačka dutá ("Corydalis cava"), bradáčik srdcovitolistý ("Listera cordata"), soldanelka karpatská ("Soldanella carpatica"), papradka alpínska ("Athyrium distentifolium"), zubačka cibuľkonosná ("Dentaria bulbifera"), kostihoj srdcovitolistý ("Symphytum cordatum"), brusnica obyčajná ("Vaccinium vitis-idaea"), niekoľko machov a papradí. Na podmáčaných lokalitách rastú: deväťsil Kablíkovej ("Petasites kablikianus"), záružlie močiarne ("Caltha palustris"), prilbica pestrá ("Aconitum variegatum"), mliečivec alpínsky ("Cicerbita alpina") a "Aruncus dioicus". Menej často sa tu dá nájsť kortúza Matthioliho ("Cortusa matthioli"), lomikameň metlinatý ("Saxifraga paniculata") a fialka dvojkvetá ("Viola biflora"). Je možné, že už vymrela, ale kedysi bolo možné pod Turbaczom nájsť vzácnu bylinu z čeľaďe hadivkovitých "Botrychium lanceolatum".
Zvláštnu skupinu predstavujú skupiny rastlín spojené s poloninami, na ktorých sa vyskytuje až 130 druhov rastúcich výhradne tu. Z toho dôvodu je preto dôležité zachovanie takéhoto druhu lúk a nedopustiť ich zalesnenie. Rastú tu okrem iného: chlpánik oranžový ("Pilosella aurantiaca"), mečík škridlicovitý ("Gladiolus imbricatus"), tučnica obyčajná ("Pinguicula vulgaris"), žltohlav európsky ("Trollius europaeus"), prasatnica jednoúborová ("Trommsdorffia uniflora"), šafran spišský ("Crocus discolor") a až 13 druhov z čeľade vstavačovitých: päťprstnica obyčajná ("Gymnadenia conopsea"), kruštík širokolistý pravý ("Epipactis helleborine subsp. helleborine"), vstavačovec zelený ("Coeloglossum viride"), vstavačovec škvrnitý ("Dactylorhiza maculata"), vstavačovec májový ("Dactylorhiza majalis") a pavstavač hlavatý ("Traunsteinera globosa").
Veľká časť týchto polonín je neúrodná, preto je zarastená druhom chladných stanovíšť so psicou tuhou ("Nardus stricta"), krasovlasom bezbyľovým ("Carlina acaulis") a kuklicou horskou ("Geum montanum").